Eiropas konvencija par pilsonību
Eiropas konvencija par pilsonību ir Eiropas Padomes 1997. g. pieņemtā un 2000. g. spēkā stājusies konvencija, kas regulē pilsonības iegūšanas, zaudēšanas un atjaunošanas nosacījumus un procedūras, rīcību multiplās pilsonības un valstu pēctecības gadījumos. Uz 2016. g. septembri konvencijai ir 20 dalībvalstis; vēl 9 valstis konvenciju parakstīja. Latvija konvenciju parakstīja 2001. gadā, bet uz 2016. g. nav ratificējusi. Saeimā pirmais likumprojekts par konvencijas ratifikāciju tika nodots komisijām 2002. g. janvārī, bet tālāku virzību neguva; divi likumprojekti par konvencijas ratifikāciju tika noraidīti 2006. maijā un 2012. g. februārī.